Jongman herontdek die dinge wat werklik saak maak in 'n boeiende storie wat jou laat skaterlag en soms ook 'n traan laat wegvee. Dis 'n hartsreis van Parys, Frankryk tot in die skone Karoo, 'n avontuur wat oorloop met wysheid, humor en wereldkennis. Hierdie storie gaan jou hele lewe verander. Ten goede.
Hierdie is 'n roerende verhaal van 'n oupa wat in genadetyd op sy sterfbed lewe, en die kleinseun wat soveel moontlik wil leer voor hy nie meer daar is nie. Sy oupa deel met hom sy avonture, stories en staaltjies en moderne gelykenisse wat die jongman se lewe onherroeplik verander. Hy stuur sy kleinseun op twee onvergeetlike vakansies waar by blootgestel word aan plekke, kleurryke karakters en situasies wat hom meer oor homself en die lewe leer. Dis 'n hoogs vermaaklike ontdekkingstog na buite en binne. Sy oupa se stories inspireer hom om sy volle potensiaal te bereik, sy grootste drome te volg en wysheid te vind wat gewoonlik net met die grysheid kom. Sy oupa se dood het vir hom lewe gebring.